આપનામાં અત્યારે શક્તિનો વિપુલ પ્રમાણમાં સંચાર થશે પરંતુ જો તેને યોગ્ય દિશામાં નહીં વાળો તો મોટી હાનિના ભોગ બની શકો છો. સ્વાસ્થ્યનો વિચાર કરીએ તો જે જાતકોને હાડકા, આંખો, સ્નાયુ, એલર્જીને લગતી બીમારી હોય તેમને પ્રથમ પખવાડિયામાં ખાસ સાવધાની રાખવી પડશે. જીવનસાથી સાથેના સંબંધોમાં તકલીફો ઉભી ન થાય તેનું ખાસ ધ્યાન રાખશો. તમારી વચ્ચે સંબંધોમાં નિરસતા હોય તેવું પણ લાગશે. જોકે પ્રથમ સપ્તાહ પછી આ સ્થિતિમાં તબક્કાવાર સુધારો આવશે. જીવનસાથીની બાબતમાં ઉતાવળિયા નિર્ણયો લેવા નહીં. કોઈ નાનું ઓપરેશન પણ કરાવવાનું બની શકે છે. ચિંતા ઘટાડવા માટે દરરોજ સવારે ઊંડા શ્વાસ લેવા જેથી મનને શાંતિ મળશે. ઉત્તરાર્ધના સમયમાં જમીન મકાનના કામકાજમાં થોભો અને રાહ જુઓની નીતિ અપનાવવાથી લાભ થાય. જીવનસાથીના કારણે લાભ થાય. તેઓ તમારા કામમાં મદદરૂપ બને. તારીખ 20મી પછી વ્યવસાયિક મોરચે કામકાજમાં સુધારો થતો જણાય. તેથી આપના ઉત્સાહમાં વધારો થાય. નોકરિયાતો તેમના હાથમાં રહેલા કોઈપણ કાર્યો સરળતાથી પાર પાડી શકશે જેથી આપનો આત્મવિશ્વાસ વધશે.